En middelsstor, slank, blank trebukk. Antenner, hode og pronotum er svarte, dekkvingene gulbrune, beina for det meste røde. Antennene er litt kraftige og litt lengre enn kroppen hos hannen, tynne og kortere enn kroppen hos hunnen. Pronotum er nærmest sylindrisk, lengre enn bredt, med en innsnevring i den fremre delen. Dekkvingene er kraftig avsmalnende bakover og når ikke til bakkroppsspissen. Beina er ganske lange, de røde lårene nokså kraftige.